b'\n_START_ARTICLE_\nSumh\n_START_PARAGRAPH_\nSUMH (Sammenslutningen af Unge Med Handicap) er en politisk forening for unge mellem 15 og 35 \xc3\xa5r, der har et handicap eller en kronisk sygdom. Foreningen er en paraplyorganisation, som d\xc3\xa6kker 12 handicapforeninger og deres ca. 4000 medlemmer. _NEWLINE_De 12 handicapforeninger er: Dansk Blindesamfunds Ungdom, Dansk Handicapforbund Ungdomskredsen, Danske D\xc3\xb8ves Ungdomsforbund, Dansk Epilepsiforenings Ungdom, Foreningen af Unge med Gigt, Hovedtropperne, H\xc3\xb8reforeningens Ungdomsudvalg, Muskelsvindfondens Ungdomsgruppe, Danmarks Psoreasis Forening Ungdom, Scleroseforeningens Ungdomsudvalg ATTACK, Spastikerforeningens Ungdom og Udviklingsh\xc3\xa6mmedes Landsforbund._NEWLINE_SUMH blev stiftet i 1981, og hed dengang DSI Ungdom (De Samvirkende Invalideorganisationers Ungdom. I 2008 \xc3\xa6ndrede foreningen navn til SUMH._NEWLINE_SUMH arbejder inden for handicappolitiske omr\xc3\xa5der, s\xc3\xa6rligt uddannelse, tilg\xc3\xa6ngelighed, rettigheder og arbejde.'